pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รองนายกเทศมนตรีและรองผู้ว่าการกรุงเวียนนาเข้าพบรองนายกรัฐมนตรีเพื่อแลกเปลี่ยนความรู้และประสบการณ์ด้าน Smart City
วันพฤหัสบดีที่ 29 มีนาคม 2561
รองนายกเทศมนตรีและรองผู้ว่าการกรุงเวียนนาเข้าพบรองนายกรัฐมนตรีเพื่อแลกเปลี่ยนความรู้และประสบการณ์ด้าน Smart City
รองนายกเทศมนตรีและรองผู้ว่าการกรุงเวียนนาเข้าพบรองนายกรัฐมนตรีเพื่อแลกเปลี่ยนความรู้และประสบการณ์ด้าน Smart City
วันนี้ (29 มี.ค. 61) เวลา 11.00 น. นางมาเรีย วาสสิลาโก (Ms.Maria Vassilakou) รองนายกเทศมนตรีและรองผู้ว่าการกรุงเวียนนาและคณะ เข้าเยี่ยมคารวะ พลอากาศเอก ประจิน จั่นตอง รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญการหารือดังนี้
รองนายกรัฐมนตรียินดีที่ได้พบรองนายกเทศมนตรีฯ เวียนนา ในโอกาสเดินทางเยือนไทย เนื่องในโอกาสที่สถานเอกอัครราชทูตไทย ณ กรุงเวียนนา ได้จัดโครงการสนับสนุนนโยบาย Thailand 4.0 กับสาธารณรัฐออสเตรียในด้านการส่งเสริมและพัฒนาเมืองอัจฉริยะ (Smart City) เทคโนโลยี และนวัตกรรม ซึ่งเป็นโอกาสอันดีที่จะแลกเปลี่ยนประสบการณ์ระหว่างกัน โดยในวันนี้ นายอาคม เติมพิทยาไพสิฐ รัฐมนตรีว่าการกระทรวงคมนาคม และ นายศิระ จิระพงษ์พันธ์ รัฐมนตรีว่าการกระทรวงพลังงาน ซึ่งเป็นหน่วยงานที่เกี่ยวข้องได้เข้าร่วมหารือด้วย
รองนายกเทศมนตรีฯ เวียนนา กล่าวว่ายินดีแลกเปลี่ยนประสบการณ์และองค์ความรู้ด้านการขนส่งระบบราง การวางผังเมือง Smart City เทคโนโลยี และนวัตกรรม เพื่อนํามาประยุกต์ใช้ในการพัฒนากรุงเทพฯ ให้ไปสู่การเป็น Smart City โดยเห็นว่ากรุงเทพฯ เป็นเมืองที่มีความสวยงาม และมีศักยภาพในการเติบโตด้านเศรษฐกิจ ทั้งนี้ Smart City ตั้งอยู่บนแนวคิดว่าจะทําอย่างไรที่จะช่วยยกระดับคุณภาพชีวิตของประชากรในเมืองให้ดีขึ้น โดยใช้ทรัพยากรที่มีอยู่จํากัด การพัฒนาเทคโนโลยี และนวัตกรรมใหม่ๆ แต่ต้องไม่ทําลายสิ่งแวดล้อม
รองนายกรัฐมนตรีแสดงความชื่นชมกรุงเวียนนาที่ได้รับการจัดอันดับให้เป็นเมืองที่น่าอยู่ของโลก 9 ปีติดต่อกันและเป็นเมือง Smart City มีความโดดเด่นด้านการเชื่อมโยงโครงสร้างพื้นฐานและคมนาคมทุกรูปแบบ ทั้งนี้รองนายกรัฐมนตรีประสงค์ให้มีการส่งเสริมความร่วมมือด้านวิทยาศาสตร์และเทคโนโลยี การลงทุนอุตสาหกรรมขั้นสูง และโครงสร้างพื้นฐาน โดยในเฟสแรกประเทศไทยจะเริ่มการพัฒนา 7 จังหวัดไปสู่การเป็น Smart City ได้แก่ กรุงเทพฯ ภูเก็ต เชียงใหม่ ขอนแก่น และจังหวัดพื้นที่ EEC
ในตอนท้าย ทั้งสองฝ่ายยืนยันที่จะทํางานร่วมกันอย่างใกล้ชิด โดยเห็นว่าการพัฒนาไปสู่การเป็น Smart City แม้ต้องใช้เวลาเป็นปีหรือหลายสิบปี แต่เป็นสิ่งที่จําเป็นต้องทํา เพราะเชื่อได้ว่า Smart City จะทําให้คุณภาพชีวิตของประชาชนดีขึ้นอย่างแน่นอน
**************
รัฐบาลไทย-ข่าวทำเนียบรัฐบาล-นายกฤษศญพงษ์ ศิริ ปลัดกระทรวงวัฒนธรรม เป็นประธานเปิดโครงการอบรมเชิงปฏิบัติการ "เพิ่มประสิทธิภาพการปฏิบัติงานพิธีการศพที่ได้รับพระราชทาน รุ่นที่ 1
วันจันทร์ที่ 2 กันยายน 2562
นายกฤษศญพงษ์ ศิริ ปลัดกระทรวงวัฒนธรรม เป็นประธานเปิดโครงการอบรมเชิงปฏิบัติการ "เพิ่มประสิทธิภาพการปฏิบัติงานพิธีการศพที่ได้รับพระราชทาน รุ่นที่ 1
นายกฤษศญพงษ์ ศิริ ปลัดกระทรวงวัฒนธรรม เป็นประธานเปิดโครงการอบรมเชิงปฏิบัติการ "เพิ่มประสิทธิภาพการปฏิบัติงานพิธีการศพที่ได้รับพระราชทาน รุ่นที่ 1
วันที่ 2 กันยายน 2562 เวลา 09.00 น. นายกฤษศญพงษ์ ศิริ ปลัดกระทรวงวัฒนธรรม เป็นประธานเปิดโครงการอบรมเชิงปฏิบัติการ "เพิ่มประสิทธิภาพการปฏิบัติงานพิธีการศพที่ได้รับพระราชทาน รุ่นที่ 1 โดยมี ดร.ศิริธัช โรจนพฤกษ์ กรรมการคุณวัฒน์และเลขาธิการมูลนิธิสถาบันพลังจิตตานุภาพ พระอาจารย์หลวงพ่อวิริยังค์ สิรินธโร นายเกรียงศักดิ์ บุญประสิทธิ์ ผู้ตรวจราชการกระทรวงวัฒนธรรม ผู้บริหาร ข้าราชการ เจ้าหน้าที่ปฏิบัติงานพิธีการศพที่ได้รับพระราชทาน เข้าร่วม ณ วัดศรีสุดารามฯ กรุงเทพฯ
รัฐบาลไทย-ข่าวทำเนียบรัฐบาล-สมเด็จพระสันตะปาปาฟรังซิส ออกเดินทางจากท่าอากาศยานทหาร กองบิน ๖ เดินทางด้วยเครื่องบินสายการบินไทยเสด็จไปยังท่าอากาศยานฮาเนดะ กรุงโตเกียว ประเทศญี่ปุ่น
วันจันทร์ที่ 25 พฤศจิกายน 2562
สมเด็จพระสันตะปาปาฟรังซิส ออกเดินทางจากท่าอากาศยานทหาร กองบิน ๖ เดินทางด้วยเครื่องบินสายการบินไทยเสด็จไปยังท่าอากาศยานฮาเนดะ กรุงโตเกียว ประเทศญี่ปุ่น
สมเด็จพระสันตะปาปาฟรังซิส ออกเดินทางจากท่าอากาศยานทหาร กองบิน ๖ เดินทางด้วยเครื่องบินสายการบินไทยเสด็จไปยังท่าอากาศยานฮาเนดะ กรุงโตเกียว ประเทศญี่ปุ่น
วันที่ ๒๓ พฤศจิกายน ๒๕๖๒ เวลา ๐๙.๑๕ น.สมเด็จพระสันตะปาปาฟรังซิส" (His Holiness Pope Francis) ออกเดินทางจากท่าอากาศยานทหาร กองบิน ๖ เดินทางด้วยเครื่องบินสายการบินไทยเสด็จไปยังท่าอากาศยานฮาเนดะ กรุงโตเกียว ประเทศญี่ปุ่น โดยมี ผู้แทนรัฐบาลไทย ประกอบด้วย นายสมคิด จาตุศรีพิทักษ์ รองนายกรัฐมนตรี นายดอน ปรมัตถ์วินัย รัฐมนตรีว่าการกระทรวงต่างประเทศ นายอิทธิพล คุณปลื้ม รัฐมนตรีว่าการกระทรวงวัฒนธรรม ในฐานะรัฐมนตรีเกียรติยศ ผู้แทนจากสภาประมุขบาทหลวงโรมันคาทอลิกแห่งประเทศไทย เครือข่ายองค์กรด้านศาสนา ร่วมส่งเสด็จ ณ ท่าอากาศยาน ๒ กองบิน ๖ ดอนเมือง กรุงเทพฯ
รัฐบาลไทย-ข่าวทำเนียบรัฐบาล-นายกรัฐมนตรีสั่งทุกหน่วยลงพื้นที่ จ.เลย เร่งช่วยเหลือประชาชน เหตุน้ำป่าไหลท่วมบ้านเรือน กำชับ ให้เร่งอพยพไปยังพื้นที่ปลอดภัย
วันอาทิตย์ที่ 2 สิงหาคม 2563
นายกรัฐมนตรีสั่งทุกหน่วยลงพื้นที่ จ.เลย เร่งช่วยเหลือประชาชน เหตุน้ําป่าไหลท่วมบ้านเรือน กําชับ ให้เร่งอพยพไปยังพื้นที่ปลอดภัย
นายกรัฐมนตรีสั่งทุกหน่วยลงพื้นที่ จ.เลย เร่งช่วยเหลือประชาชน เหตุน้ําป่าไหลท่วมบ้านเรือน กําชับ ให้เร่งอพยพไปยังพื้นที่ปลอดภัย
วันนี้ (2 สิงหาคม 2563) นางสาวไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความเป็นห่วงถึงสถานการณ์น้ําป่าไหลหลากเข้าท่วมบ้านเรือนประชาชนในพื้นที่ อ.เมือง อ.เชียงคาน และ อ.ปากชม จ.เลย โดยได้สั่งการไปยังผู้ว่าราชการจังหวัดเลย หน่วยทหารในพื้นที่ และเจ้าหน้าที่ที่เกี่ยวข้อง ระดมกําลังลงพื้นที่เร่งให้ความช่วยเหลือประชาชนในพื้นที่จังหวัด ประกอบด้วย อ.เมือง ต.น้ําสวย รวม 7 หมู่บ้าน อ.เชียงคาน จํานวน 2 ตําบล ได้แก่ ต.เขาแก้ว รวม 2 หมู่บ้าน และ ต.ธาตุ รวม 9 หมู่บ้าน และ อ.ปากชม จํานวน 3 ตําบล ได้แก่ ต.เชียงกลม ต.ห้วยบ่อซืน และ ต.ชมเจริญ ซึ่งเป็นพื้นที่ได้รับผลกระทบจากฝนที่ตกหนักตลอดทั้งคืนทําให้เกิดน้ําป่าไหลหลากทะลักเข้าท่วมถนนและบ้านเรือนของประชาชนเมื่อคืนที่ผ่านมา
โดยนายกรัฐมนตรีกําชับให้ช่วยเหลือบรรเทาความเดือดร้อนของประชาชนในเบื้องต้น รวมทั้งให้เร่งสํารวจความเสียหาย อย่าปล่อยให้ชาวบ้านเดือดร้อน เกิดความเสียหายต่อชีวิตและทรัพย์สิน ตลอดจนสัตว์เลี้ยง พร้อมกับให้เคลื่อนย้ายชาวบ้านและสัตว์เลี้ยงไปอยู่ในที่ที่ปลอดภัย จัดหาอาหาร น้ําดื่ม น้ําใช้ ให้กับชาวบ้านอย่างพอเพียง ขอให้ปฏิบัติงานด้วยความระมัดระวังคํานึงถึงความปลอดภัยชีวิตเป็นสําคัญ และย้ําเตือนให้ชาวบ้านติดตามข่าวสารรวมถึงการแจ้งเตือนจากส่วนราชการอย่างใกล้ชิด
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมงานวันต่อต้านคอร์รัปชันสากล กระตุ้นทุกภาคส่วนไม่ทนต่อการทุจริต
วันพุธที่ 11 ธันวาคม 2562
กระทรวงดิจิทัลฯ ร่วมงานวันต่อต้านคอร์รัปชันสากล กระตุ้นทุกภาคส่วนไม่ทนต่อการทุจริต
กระทรวงดิจิทัลฯ ร่วมงานวันต่อต้านคอร์รัปชันสากล กระตุ้นทุกภาคส่วนไม่ทนต่อการทุจริต
เมื่อวันที่ 9 ธันวาคม 2562 นายภูเวียง ประคํามินทร์ รองปลัดกระทรวงดิจิทัลเพื่อเศรษฐกิจและสังคม นําคณะข้าราชการ และเจ้าหน้าที่ของกระทรวงดิจิทัลเพื่อเศรษฐกิจและสังคม เข้าร่วมงานวันต่อต้านคอร์รัปชันสากล ณ อิมแพ็คเอ็กซิบิชั่นฮอลล์ 6 ศูนย์แสดงสินค้าและการประชุมอิมแพ็ค เมืองทองธานี เพื่อกระตุ้นทุกภาคส่วนไม่ทนต่อการทุจริต ภายใต้แนวคิด “Zero Tolerance คนไทยไม่ทนต่อการทุจริต” โดยมีพลเอกประยุทธ์ จันทร์โอชา นายกรัฐมนตรี เป็นประธานเปิดงาน จัดโดยสํานักงานคณะกรรมการป้องกันและปราบปรามการทุจริตแห่งชาติ (สํานักงาน ป.ป.ช.) ร่วมกับสํานักงานคณะกรรมการป้องกันและปราบปรามการทุจริตในภาครัฐ (สํานักงาน ป.ป.ท) องค์กรต่อต้านคอร์รัปชัน (ประเทศไทย) และภาคีเครือข่าย โดยมุ่งแก้ไขปัญหาทุจริตในการต่อสู้กับปัญหา เพื่อประกาศให้ประชาชนชาวไทยและนานาประเทศทราบถึงการดําเนินการต่อสู้กับปัญหาการทุจริตของประเทศไทยและเจตจํานงของคนไทยไม่ทนต่อการทุจริต ทั้งนี้ พลเอกประยุทธ์ฯ กล่าวในงานว่า “หากการทุจริตในประเทศไทยลดลงจนหมดไปได้ ประเทศไทยจะก้าวไปสู่ความเข้มแข็งและความยั่งยืน ซึ่งต้องอาศัยการสร้างจิตสํานึก การมีส่วนร่วมของประชาชนชาวไทยบวกกับข้อกฎหมายที่ต้องมีการปรับปรุง แก้ไขให้ทันสมัย” พร้อมนําผู้ร่วมงานประกาศเจตนารมณ์ในการต่อต้านการทุจริต ทั้งนี้ บริษัท ไปรษณีย์ไทย จํากัด ได้รับรางวัลการประเมินคุณธรรมและความโปร่งใสในการดําเนินงานของหน่วยงานภาครัฐ ที่มีผลคะแนนสูงสุดในประเภทรัฐวิสาหกิจ อันดับที่ 6 ด้วย
**************
รัฐบาลไทย-ข่าวทำเนียบรัฐบาล-ธอส.มอบของขวัญส่งท้ายปี 60 จัดทรัพย์ NPA ออกประมูลขายพร้อมกันทั่วประเทศ พิเศษ!! คัดทรัพย์กว่า 2,605 รายการ พร้อมชูแคมเปญดอกเบี้ย 0% นาน 48 เดือน และผ่อนชำระได้นานสูงสุดถึง 40 ปี
วันพฤหัสบดีที่ 14 ธันวาคม 2560
ธอส.มอบของขวัญส่งท้ายปี 60 จัดทรัพย์ NPA ออกประมูลขายพร้อมกันทั่วประเทศ พิเศษ!! คัดทรัพย์กว่า 2,605 รายการ พร้อมชูแคมเปญดอกเบี้ย 0% นาน 48 เดือน และผ่อนชําระได้นานสูงสุดถึง 40 ปี
ธนาคารอาคารสงเคราะห์ (ธอส.) มอบของขวัญส่งท้ายปี 60 จัดงานประมูลทรัพย์สินธนาคาร ครั้งที่ 4/2560 หวังสร้างโอกาสให้คนไทยมีบ้าน โดยนําทรัพย์กว่า 2,605 รายการ ออกประมูลขายพร้อมกันทั่วประเทศ
ธนาคารอาคารสงเคราะห์ (ธอส.) มอบของขวัญส่งท้ายปี 60 จัดงานประมูลทรัพย์สินธนาคาร ครั้งที่ 4/2560 หวังสร้างโอกาสให้คนไทยมีบ้าน โดยนําทรัพย์กว่า 2,605 รายการ ออกประมูลขายพร้อมกันทั่วประเทศ เป็นทรัพย์ที่คุณภาพดี ทําเลเด่น ราคาเหมาะสม จูงใจด้วยแคมเปญพิเศษสินเชื่ออัตราดอกเบี้ย 0% นานถึง 48 เดือน และผ่อนชําระได้นานสูงสุดถึง 40 ปี พร้อมมอบส่วนลดสูงสุด 50% จากราคาปกติ ราคาเริ่มต้นประมูลต่ําสุดเพียง 45,000 บาท
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ทรัพย์สินรอการขาย หรือ ทรัพย์ NPA ของ ธอส. ถือเป็นที่อยู่อาศัยที่ได้รับความนิยมจากประชาชน สะท้อนได้จาก 3 ไตรมาสที่ผ่านมาธนาคารสามารถจําหน่ายทรัพย์ได้แล้วจํานวน 4,836 รายการ คิดเป็นมูลค่า 2,830.12 ล้านบาท สาเหตุสําคัญเกิดจากราคาของทรัพย์ NPA ที่ถูกกว่าบ้านใหม่ในบริเวณใกล้เคียงกัน รวมถึงธนาคารยังได้จัดทําแคมเปญพิเศษสินเชื่อบ้านมือสอง อัตราดอกเบี้ย 0% นานถึง 48 เดือน และผ่อนชําระได้นานสูงสุดถึง 40 ปี นับเป็นอัตราดอกเบี้ยที่จูงใจ สําหรับการจัดงานในครั้งนี้ ธนาคารยังคงเชื่อมั่นว่าทรัพย์ NPA ของธนาคารจะยังคงได้รับความสนใจจากผู้ที่มองหาที่อยู่อาศัยคุณภาพดีทําเลเด่นในราคาที่เหมาะสมเช่นเดิม
และเพื่อเป็นการสร้างโอกาส “ทําให้คนไทยมีบ้าน” ตามพันธกิจของธนาคาร ล่าสุดธนาคารได้กําหนดจัดงานประมูลทรัพย์สินธนาคาร ครั้งที่ 4/2560 โดยคัดทรัพย์ NPA คุณภาพดี ทําเลเด่น จํานวน 2,605 รายการ มาเปิดประมูลในราคาพิเศษ แบ่งเป็นทรัพย์ในกรุงเทพฯ และปริมณฑล จํานวน 905 รายการ ซึ่งให้ส่วนลดสูงสุดถึง 50% จากราคาปกติ จํานวน 40 รายการ ส่วนทรัพย์ที่ราคาต่ําสุดเริ่มต้นเพียง 45,000 บาท เป็นห้องชุดโครงการแฟลตปลาทอง อําเภอเมืองจังหวัดปทุมธานี ขณะที่ทรัพย์ในภูมิภาคที่นําออกประมูลมีจํานวน 1,700 รายการ เป็นทรัพย์ที่ให้ส่วนลดสูงสุด 50% มากกว่า 600 รายการ และทรัพย์ที่มีราคาต่ําสุดเริ่มต้นแค่ 50,000 บาทเท่านั้น โดยเป็นทรัพย์ประเภทที่ดินเปล่า ในโครงการราชพฤกษ์การ์เด้นโฮม จังหวัดนครราชสีมา และโครงการสวนผลไม้หนองนกกระเรียน จังหวัดราชบุรี โครงการกนกกาญจน์คันทรีโฮม โครงการบ้านสวนดอกไม้ จังหวัดเพชรบุรี โครงการหัวหินริมธาร โครงการพรหมสุข จังหวัดประจวบคีรีขันธ์ เป็นต้น พิเศษ!!! ผู้ที่ชนะการประมูลยังมีสิทธิ์รับแคมเปญพิเศษผ่อนดาวน์ดอกเบี้ย 0% นานสูงสุดถึง 48 เดือน(เฉพาะทรัพย์รายการที่เข้าเงื่อนไขตามที่ธนาคารกําหนด)
งานประมูลทรัพย์สินธนาคาร ครั้งที่ 4/2560 จะจัดขึ้นในวันเสาร์ที่ 16 ธันวาคม 2560 โดยทรัพย์ในเขตกรุงเทพ และปริมณฑลจัดขึ้น ณ ห้องประชุมพิมานมาศ อาคารจอดรถ ชั้น 11 ธอส. สํานักงานใหญ่ พระราม 9 ส่วนทรัพย์ในภูมิภาคจัดประมูล ณ ที่ทําการสาขาของธนาคารทั่วประเทศ ติดต่อสอบถามรายละเอียดเพิ่มเติมได้ที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 19 มิถุนายน 2563 [กระทรวงสาธารณสุข]
วันศุกร์ที่ 19 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 19 มิถุนายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 19 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่ 19 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 5 ราย เป็นผู้เดินทางกลับจากประเทศซาอุดิอาระเบียและเข้ารับการเฝ้าระวังในสถานที่รัฐจัดให้ มีผู้ป่วยกลับบ้านได้ 11 ราย ทําให้ผู้ป่วยกลับบ้านสะสม 3,008 ราย หรือคิดเป็นร้อยละ 95.61 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 80 ราย หรือร้อยละ 2.54 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,146 ราย
จากบทเรียนในต่างประเทศกรณีที่พบเชื้อโควิด 19 ปนเปื้อนอยู่ในตลาดค้าส่ง ตลาดสด แผนกอาหารทะเล แผนกขายเนื้อสัตว์ หรือในโรงงานแปรรูปเนื้อสัตว์ จนทําให้เกิดผู้ติดเชื้อ และผู้สัมผัสเสี่ยงสูงจํานวนมากตามมา ดังนั้น ผู้ประกอบการที่เกี่ยวข้องกับอาหาร ผู้แล่เนื้อสัตว์ พนักงานให้บริการ จําเป็นอย่างยิ่งที่จะต้องปฏิบัติตามมาตรการป้องกันการแพร่กระจายของเชื้อโควิด 19 ตามที่กรมอนามัยกําหนดอย่างเข้มงวด เช่น การสวมหน้ากากผ้า/ หน้ากากอนามัย ทําความสะอาดแผงจําหน่ายอาหารทุก 2 ชั่วโมง กรณีขายอาหารทะเล อาหารสด เนื้อสัตว์ ต้องระวังการสัมผัสอาหารสดโดยตรง ล้างมือทุกครั้งก่อนและหลังการทํางาน ควรใช้ถุงมือหรือที่คีบอาหารเพื่อป้องกันการปนเปื้อนของเชื้อโรค ผู้จําหน่ายอาหารปรุงสําเร็จจะต้องปกปิดอาหาร อุ่นอาหารทุก 2 ชั่วโมง ให้ผู้จําหน่ายสินค้าต้องล้างมือด้วยน้ําและสบู่หรือเจลแอลกอฮอล์บ่อยๆ การส่งเงินหรือทอนเงินผ่านตะกร้าด้ามยาว เว้นระยะห่าง ระมัดระวังไม่ให้มือสัมผัสใบหน้า ปาก ตา และจมูก หากป่วยต้องหยุดปฏิบัติงานแล้วไปพบแพทย์ทันที ในส่วนผู้บริโภคขอให้รับประทานที่ปรุงสุกใหม่ และสะอาด เลี่ยงอาหารดิบ หรือสุกๆ ดิบๆ และเคร่งครัดในมาตรการป้องกันตัวเองเมื่อไปในสถานที่ต่างๆ โดยสวมหน้ากากอนามัย/หน้ากากผ้า เว้นระยะห่าง เลี่ยงบริเวณที่มีคนอยู่มาก ล้างมือบ่อยๆ และงดการเอามือสัมผัสใบหน้า จมูก ปาก และลงทะเบียนเข้า-ออกสถานที่ ผ่านแพลตฟอร์มและแอปพลิเคชัน “ไทยชนะ” ทุกครั้งหากทุกภาคส่วนร่วมมือกันจะช่วยให้ประเทศไทยปลอดภัยปลอดโรคโควิด 19
******************************
19 มิถุนายน 2563
รัฐบาลไทย-ข่าวทำเนียบรัฐบาล-​รมช.ก.อุตฯ ให้ รมต.ก.การค้า อุตสาหกรรมและการท่องเที่ยวของซูรินาเม เข้าพบ
วันจันทร์ที่ 28 พฤษภาคม 2561
​รมช.ก.อุตฯ ให้ รมต.ก.การค้า อุตสาหกรรมและการท่องเที่ยวของซูรินาเม เข้าพบ
รัฐมนตรีช่วยว่าการกระทรวงอุตสาหกรรม ให้ รัฐมนตรีว่าการกระทรวงการค้า อุตสาหกรรมและการท่องเที่ยวของซูรินาเม เข้าพบ ณ ห้องรับรอง 1 ชั้น 2 กระทรวงอุตสาหกรรม
วันนี้ (28 พฤษภาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ให้นายสตีเฟน ซาง (H.E. Mr Stephen Tsang) รัฐมนตรีว่าการกระทรวงการค้า อุตสาหกรรมและการท่องเที่ยวของซูรินาเม เข้าพบ เพื่อพูดคุยความร่วมมือด้านอุตสาหกรรมระหว่างกัน โดยเฉพาะอุตสาหกรรมแปรรูปสินค้าเกษตรเป็นสิ่งที่เขาสนใจมากเช่น ผลไม้กระป๋อง เครื่องดื่มกระป๋องและผลิตภัณฑ์จากข้าว อีกทั้ง ซูรินาเมยังมีทรัพยากรธรรมชาติด้านไม้ เหล็ก อะลูมิเนียม อัญมณี ซึ่งเป็นวัตถุดิบสําหรับไทยได้ จึงมีความสนใจที่จะเรียนรู้และแลกเปลี่ยนกับภาคอุตสาหกรรมของไทย ณ ห้องรับรอง 1 ชั้น 2 กระทรวงอุตสาหกรรม
รัฐบาลไทย-ข่าวทำเนียบรัฐบาล-การปฏิบัติตนในช่วงเทศกาล พิธีทางศาสนา ป้องกันไวรัสโควิด-19
วันพฤหัสบดีที่ 26 มีนาคม 2563
การปฏิบัติตนในช่วงเทศกาล พิธีทางศาสนา ป้องกันไวรัสโควิด-19
วันอังคารที่ 24 มีนาคม 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลกําหนดมาตรการเฝ้าระวัง ป้องกัน และควบคุมโรคติดเชื้อไวรัสโคโรนา 2019 โดยเฉพาะในช่วงเทศกาล ประเพณี และพิธีทางศาสนา โดยงดเว้น หรือเลื่อนจัดงานที่มีการรวมตัวของคนหมู่มากไปก่อน สําหรับประเพณีสงกรานต์ปีนี้นั้น ให้จัดเฉพาะภายในครัวเรือน เช่น ทําบุญตักบาตร สรงน้ําพระพุทธรูป รดน้ําขอพรผู้ใหญ่ สําหรับประชาชนที่ทํางานต่างถิ่นและไม่ได้เดินทางกลับบ้านอาจเปลี่ยนเป็นการรดน้ํา ขอพรผ่านโทรศัพท์หรือสื่อสังคมออนไลน์แทน และแนะนําให้ทุกคนแต่งกายให้มิดชิด สวมใส่หน้ากากอนามัย ล้างมือด้วยแอลกอฮอล์เจล หรือน้ําสะอาดและสบู่บ่อย ๆ และปฏิบัติตามมาตรการของกระทรวงสาธารณสุขอย่างเคร่งครัด
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานในการประชุม "หารือการบูรณาการความร่วมมือจัดกิจกรรมสวดมนต์ข้ามปี ส่งท้ายปีเก่าวิถีไทย ต้อนรับปีใหม่วิถีธรรม พุทธศักราช 2561"
วันพฤหัสบดีที่ 23 พฤศจิกายน 2560
รองนายกรัฐมนตรี เป็นประธานในการประชุม "หารือการบูรณาการความร่วมมือจัดกิจกรรมสวดมนต์ข้ามปี ส่งท้ายปีเก่าวิถีไทย ต้อนรับปีใหม่วิถีธรรม พุทธศักราช 2561"
รองนายกรัฐมนตรี เป็นประธานในการประชุม "หารือการบูรณาการความร่วมมือจัดกิจกรรมสวดมนต์ข้ามปี ส่งท้ายปีเก่าวิถีไทย ต้อนรับปีใหม่วิถีธรรม พุทธศักราช 2561"
วันพฤหัสบดีที่ 23 พฤศจิกายน 2560 เวลา 14.00 น. พลเอก ธนะศักดิ์ ปฏิมาประกร รองนายกรัฐมนตรี เป็นประธานในการประชุม "หารือการบูรณาการความร่วมมือจัดกิจกรรมสวดมนต์ข้ามปี ส่งท้ายปีเก่าวิถีไทย ต้อนรับปีใหม่วิถีธรรม พุทธศักราช 2561"ณ ห้องประชุม 302 ตึกบัญชาการ 1 ทําเนียบรัฐบาล
โดยมี นางฉวีรัตน์ เกษตรสุนทร ผู้ช่วยรัฐมนตรีประจํากระทรวงวัฒนธรรม นายกฤษศญพงษ์ ศิริ ปลัดกระทรวงวัฒนธรรม นายมานัส ทารัตน์ใจ อธิบดีกรมการศาสนา นายสมเกียรติ ธงศรี ผู้ตรวจราชการสํานักงานพระพุทธศาสนาแห่งชาติ ผู้แทนกระทรวงการท่องเที่ยวและกีฬา ผู้แทนหน่วยงานที่เกี่ยวข้อง เข้าร่วมในการประชุม
รัฐบาลไทย-ข่าวทำเนียบรัฐบาล-มาตรการให้ความช่วยเหลือผู้ประกอบการรายย่อยและผู้ประกอบการ SMEs ผ่านโครงการค้ำประกันสินเชื่อของบรรษัทประกันสินเชื่ออุตสาหกรรมขนาดย่อม
วันพุธที่ 25 กรกฎาคม 2561
มาตรการให้ความช่วยเหลือผู้ประกอบการรายย่อยและผู้ประกอบการ SMEs ผ่านโครงการค้ําประกันสินเชื่อของบรรษัทประกันสินเชื่ออุตสาหกรรมขนาดย่อม
เมื่อวันที่ 24 ก.ค.2561 ครม.มีมติเห็นชอบให้กระทรวงการคลังโดย บสย. ดําเนินมาตรการให้ความช่วยเหลือผู้ประกอบการรายย่อยและผู้ประกอบการ SMEs ผ่านกลไกการค้ําประกันของ บสย. ซึ่งจะช่วยสร้างความเชื่อมั่นให้แก่สถาบันการเงินในการปล่อยสินเชื่อให้แก่ SMEs
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า เมื่อวันที่ 24 กรกฎาคม 2561 คณะรัฐมนตรีมีมติเห็นชอบให้กระทรวงการคลังโดยบรรษัทประกันสินเชื่ออุตสาหกรรมขนาดย่อม (บสย.) ดําเนินมาตรการให้ความช่วยเหลือผู้ประกอบการรายย่อยและผู้ประกอบการ SMEs ผ่านกลไกการค้ําประกันของ บสย. ซึ่งจะช่วยสร้างความเชื่อมั่นให้แก่สถาบันการเงินในการปล่อยสินเชื่อให้แก่ SMEs และเพิ่มโอกาสให้ SMEs เข้าถึงแหล่งเงินทุนได้มากขึ้น โดยมาตรการดังกล่าวประกอบด้วย 2 โครงการ ดังนี้
1. โครงการค้ําประกันสินเชื่อเพื่อผู้ประกอบการ Micro Entrepreneurs ระยะที่ 3 วงเงินค้ําประกันรวม 15,000 ล้านบาท มีวัตถุประสงค์เพื่อช่วยเหลือผู้ประกอบการรายย่อยให้มีโอกาสเข้าถึงแหล่งเงินทุนจากสถาบันการเงินผ่านกลไกการค้ําประกันของ บสย. ซึ่งจะเป็นการลดความเหลื่อมล้ําและลดต้นทุนในการประกอบอาชีพ ตลอดจนเพื่อแก้ไขปัญหาการกู้เงินนอกระบบของผู้ประกอบการรายย่อย โดย บสย. รับค้ําประกันสูงสุดต่อรายไม่เกิน 200,000 บาท ค่าธรรมเนียมการค้ําประกันร้อยละ 1 - 2 ต่อปี โดยคิดตามระดับความเสี่ยงของผู้ประกอบการรายย่อย ระยะเวลาการค้ําประกันสินเชื่อสูงสุดไม่เกิน 10 ปี จ่ายค่าประกันชดเชยสูงสุดไม่เกินร้อยละ 38 และรัฐบาลจ่ายค่าธรรมเนียมแทนผู้ประกอบการในปีแรก ซึ่งผู้ประกอบการสามารถยื่นคําขอค้ําประกันได้จนถึงวันที่ 23 กรกฎาคม 2563
2. โครงการค้ําประกันสินเชื่อ Portfolio Guarantee Scheme ระยะที่ 7 วงเงินค้ําประกันรวม 50,000 ล้านบาท มีวัตถุประสงค์เพื่อช่วยเหลือผู้ประกอบการ SMEs ที่ต้องการสินเชื่อจากสถาบันการเงินแต่มีหลักประกันไม่เพียงพอ โดย บสย. รับค้ําประกันสูงสุดต่อรายไม่เกิน 40 ล้านบาท ค่าธรรมเนียมค้ําประกันไม่เกินร้อยละ 1.75 ต่อปี ระยะเวลาค้ําประกันสินเชื่อสูงสุดไม่เกิน 10 ปี และ บสย. จ่ายค่าประกันชดเชยเฉลี่ยไม่เกินร้อยละ 24.25 และรัฐบาลจ่ายค่าธรรมเนียมแทนผู้ประกอบการไม่เกินร้อยละ 2.25 ตลอดอายุการค้ําประกัน ซึ่งผู้ประกอบการสามารถยื่นคําขอค้ําประกันได้จนถึงวันที่ 23 กรกฎาคม 2563
ทั้งนี้ การดําเนินมาตรการให้ความช่วยเหลือผู้ประกอบการรายย่อยและผู้ประกอบการ SMEs ในครั้งนี้ จะสามารถกระตุ้นเศรษฐกิจผ่านการลงทุนและการบริโภคของผู้ประกอบการซึ่งจะก่อให้เกิดเงินทุนหมุนเวียนในระบบเศรษฐกิจและการจ้างงานเพิ่มขึ้น โดยโครงการค้ําประกันสินเชื่อเพื่อผู้ประกอบการ Micro Entrepreneurs ระยะที่ 3 คาดว่าจะช่วยให้ผู้ประกอบการรายย่อยเข้าถึงแหล่งเงินทุนได้ประมาณ 150,000 ราย ก่อให้เกิดสินเชื่อ
ในระบบสถาบันการเงินไม่น้อยกว่า 15,000 ล้านบาท และโครงการค้ําประกันสินเชื่อ Portfolio Guarantee Scheme ระยะที่ 7 คาดว่าจะช่วยให้ผู้ประกอบการ SMEs เข้าถึงแหล่งเงินทุนได้ประมาณ 43,000 ราย ก่อให้เกิดสินเชื่อในระบบสถาบันการเงินไม่น้อยกว่า 240,000 ล้านบาท และช่วยเสริมสร้างความเข้มแข็งให้แก่ SMEs ไทย เพื่อเป็นกลไกสําคัญในการขับเคลื่อนเศรษฐกิจของประเทศไทยต่อไป
สํานักนโยบายระบบการเงินและสถาบันการเงิน สํานักงานเศรษฐกิจการคลัง
โทร. 02 273 9020 ต่อ 3233 โทรสาร 02 618 3374
รัฐบาลไทย-ข่าวทำเนียบรัฐบาล-นายกรัฐมนตรีขอความร่วมมือภาคธุรกิจโรงแรมเข้มงวดเรื่องความสะอาด เน้นมาตรการป้องกัน คัดกรอง วัดไข้ ผู้เข้าใช้บริการอย่างเข้มงวด
วันเสาร์ที่ 14 มีนาคม 2563
นายกรัฐมนตรีขอความร่วมมือภาคธุรกิจโรงแรมเข้มงวดเรื่องความสะอาด เน้นมาตรการป้องกัน คัดกรอง วัดไข้ ผู้เข้าใช้บริการอย่างเข้มงวด
นายกรัฐมนตรีขอความร่วมมือภาคธุรกิจโรงแรมเข้มงวดเรื่องความสะอาด เน้นมาตรการป้องกัน คัดกรอง วัดไข้ ผู้เข้าใช้บริการอย่างเข้มงวด
วันนี้ (11 มีนาคม 2563) ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรีเปิดเผยว่า จากสถานการณ์การแพร่ระบาดของไวรัสโคโรนา หรือ COVID-19 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมแสดงความห่วงใยต่อการใช้สถานที่สําหรับการจัดประชุม สัมมนา โดยขอความร่วมมือภาคธุรกิจ โรงแรมเข้มงวดเรื่องความสะอาด มีมาตรการป้องกัน คัดกรอง วัดไข้ ผู้เข้าใช้บริการอย่างเข้มงวด อย่างไรก็ตาม เพื่อช่วยพยุงภาคธุรกิจโรงแรมที่ได้รับผลกระทบจากการแพร่ระบาดของไวรัสโคโรนา คณะรัฐมนตรีมีมติเมื่อวันที่ 10 มีนาคม 2563 เห็นชอบสนับสนุนให้หน่วยงานราชการจัดการอบรมสัมมนาภายในประเทศ ในช่วงหลังจากนี้ คือเมษายน - มิถุนายน เพื่อช่วยให้อุตสาหกรรมการท่องเที่ยวและโรงแรมยังคงสามารถประกอบการกระตุ้นการใช้จ่ายทั้งสินค้า อาหารและบริการ และช่วยชะลอการเลิกจ้าง
นายกฯ ย้ํามาตรการนี้เป็นส่วนหนึ่งของรัฐบาล ที่ต้องการบรรเทาผลกระทบทั้งด้านเศรษฐกิจและสังคม จากปัญหาไวรัส COVID 19 เพื่อให้กิจกรรมทางเศรษฐกิจเดินหน้าได้ต่อ ช่วยไม่ให้คนตกงานเพิ่มมากขึ้น ขณะเดียวกันก็ยังคงเข้มงวดมาตรการป้องกัน เฝ้าระวัง เพื่อชะลอหรือยุติการแพร่ระบาด เพราะสุขภาพและความปลอดภัยของทุกคนในประเทศเป็นสําคัญอันดับหนึ่ง ทั้งนี้ หากสถานการณ์การแพร่ระบาดของไวรัสโคโรนามีมากขึ้น อาจจําเป็นต้องพิจารณาการจัดอบรมสัมมนาทั้งในด้านการจํากัดจํานวนคน และสถานที่ที่จะจัด เป็นต้น
รัฐบาลไทย-ข่าวทำเนียบรัฐบาล-รัฐมนตรี ก.อุตฯ เปิดสัมมนา SME สัญจร ครั้งที่ 1 "เสริมแกร่ง SMEs รอบรู้เรื่องบัญชีและการเงิน" จ.เชียงใหม่
วันเสาร์ที่ 14 กรกฎาคม 2561
รัฐมนตรี ก.อุตฯ เปิดสัมมนา SME สัญจร ครั้งที่ 1 "เสริมแกร่ง SMEs รอบรู้เรื่องบัญชีและการเงิน" จ.เชียงใหม่
รัฐมนตรี ก.อุตฯ เปิดสัมมนา SME สัญจร ครั้งที่ 1 "เสริมแกร่ง SMEs รอบรู้เรื่องบัญชีและการเงิน" จ.เชียงใหม่
วันนี้ (13 กรกฎาคม 2561) เวลา 13.30 น. นายอุตตม สาวนายน รัฐมนตรีว่าการกระทรวงอุตสาหกรรม เปิดสัมมนา SME สัญจร ครั้งที่ 1 เรื่อง "เสริมแกร่ง SMEs รอบรู้เรื่องบัญชีและการเงิน" พร้อมมอบสินเชื่อให้แก่ผู้ประกอบการ SMEs จํานวน 30 ราย มอบสินเชื่อโครงการเงินทุนหมุนเวียน จํานวน 2 ราย และมอบใบรับรองมาตรฐานผลิตภัณฑ์ชุมชน มอบ Software สําหรับบริหารจัดการธุรกิจ SMEs จาก Chiang Mai Digital Hub จํานวน 10 กิจการ และมอบคูปองตรวจยกระดับมาตรฐาน SME ไทยสู่สากล จาก สสว. และ บริษัท ห้องปฏิบัติการกลาง (ประเทศไทย)จํากัด จํานวน 6 กิจการ โดยมีนายสันติ กีระนันทน์ ผู้ช่วยรัฐมนตรีประจํากระทรวงอุตสาหกรรม นายณพพงศ์ ธีระวร ที่ปรึกษารัฐมนตรีช่วยว่าการกระทรวงอุตสาหกรรม นางสาวนิสากร จึงเจริญธรรม รองปลัดกระทรวงอุตสาหกรรม นายพรเทพ การศัพท์ ผู้ตรวจราชการกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม คณะผู้บริหารกระทรวงอุตสาหกรรม ร่วมงาน โดยมีนายศุภชัย เอี่ยมสุวรรณ ผู้ว่าราชการจังหวัดเชียงใหม่ กล่าวต้อนรับ
รัฐบาลไทย-ข่าวทำเนียบรัฐบาล-ไทยและอินเดีย พร้อมกระชับความร่วมมือในทุกมิติ โดยเฉพาะด้านเศรษฐกิจ
วันพฤหัสบดีที่ 23 มกราคม 2563
ไทยและอินเดีย พร้อมกระชับความร่วมมือในทุกมิติ โดยเฉพาะด้านเศรษฐกิจ
ไทยและอินเดีย พร้อมกระชับความร่วมมือในทุกมิติ โดยเฉพาะด้านเศรษฐกิจ
วันนี้ (23 ม.ค. 2563) เวลา 10.00 น. ณ ห้องรับรองรองนายกรัฐมนตรี ตึกบัญชาการ 1 ทําเนียบรัฐบาล นางสุจิตรา ทุไร (Suchitra Durai) เอกอัครราชทูตสาธารณรัฐอินเดียประจําประเทศไทย เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี สรุปสาระสําคัญของการหารือ ดังนี้
รองนายกรัฐมนตรีแสดงความยินดีที่ได้พบกับเอกอัครราชทูตอินเดียอีกครั้ง และยืนยันความพร้อมของรัฐบาลไทยที่จะทํางานร่วมกับอินเดียอย่างใกล้ชิด เพื่อกระชับความสัมพันธ์และความร่วมมือระหว่างกันในทุกมิติ โดยเฉพาะด้านเศรษฐกิจ ซึ่งทั้งสองฝ่ายยังมีศักยภาพที่จะร่วมมือกันได้อีกมาก
เอกอัครราชทูตอินเดียยืนยันความสัมพันธ์อันแน่นแฟ้นระหว่างกัน ไทยและอินเดียมีความใกล้ชิดกันทั้งทางด้านศาสนาและวัฒนธรรมมายาวนาน และแสดงความยินดีต่อความสําเร็จของไทยในการเป็นประธานอาเซียนเมื่อปีที่ผ่านมา พร้อมใช้โอกาสนี้เชิญรองนายกรัฐมนตรีเป็นประธานเปิดงานและร่วมงาน North East India Festival 2020 ครั้งที่ 2 ในวันที่ 21 กุมภาพันธ์ 2563 ซึ่งจัดขึ้นเพื่อส่งเสริมความร่วมมือระหว่างภาคตะวันออกเฉียงเหนือของอินเดียกับเอเชียตะวันออกเฉียงใต้ ระหว่างวันที่ 21 – 23 กุมภาพันธ์ 2563 ที่ศูนย์การค้าเซ็นทรัลเวิลด์ และโรงแรมเซ็นทารา แกรนด์ เซ็นทรัลเวิลด์ ซึ่งรองนายกรัฐมนตรียินดีพิจารณาการเป็นประธานในพิธีเปิดงานดังกล่าวหากภารกิจในวัน และเวลาดังกล่าวเอื้ออํานวย
รองนายกรัฐมนตรีประสงค์ให้อินเดียผลักดันการสร้างความเชื่อมโยงในภูมิภาคระหว่างอินเดียกับประเทศเอเชียตะวันออกเฉียงใต้ ซึ่งสอดคล้องกับนโยบายรุกตะวันออก (Act East Policy) ของอินเดีย และหวังจะพบปะกับนักลงทุนอินเดียเพื่อสานต่อความร่วมมือด้านเศรษฐกิจระหว่างกัน พร้อมเชิญชวนภาคเอกชนอินเดียให้มาลงทุนในไทยมากขึ้น ในสาขาที่อินเดียมีศักยภาพ อาทิ วิศวกรรมยานยนต์ ดิจิทัล และเทคโนโลยีอัจฉริยะ
ในการนี้เอกอัครราชทูตอินเดียได้เชิญไทยเข้าร่วมเป็นสมาชิกองค์กร International Solar Alliance (ISA) และ Coalition for Disaster Resilient Infrastructure (CDRI) ซึ่งรองนายกรัฐมนตรีรับจะหารือกับหน่วยงานที่เกี่ยวข้องเพื่อพิจารณาการเข้าร่วมเป็นสมาชิกต่อไป
***********